Gandia augmenta els controls per evitar desplaçaments innecessaris
09 abril 2020

## Gandia augmenta els controls per evitar desplaçaments innecessaris09 abril 2020Última actualització: 14 juliol 2025

![](../gestion/img/_AO_9835-copia.jpg)  
  

Seguint les indicacions del comandament únic del Ministeri de l'Interior, s'ha incrementat l'esforç que es realitza durant aquests dies per part dels Cossos i Forces de Seguretat de l'Estat per assegurar que no es produeixen desplaçaments innecessaris ni a segones residències amb motiu de la setmana Santa.

En aquest sentit, la Policia Local de Gandia va imposar durant la jornada d'ahir un total de 81 sancions per incomplir les obligacions de confinament durant l'estat d'alarma. Al llarg del dia, només la Policia Local va realitzar més de 20 controls en diversos punts de la ciutat i la platja on es van controlar els desplaçaments de 745 vehicles i es van identificar 898 persones.

D'altra banda, després d'una reunió celebrada ahir entre la Policia Local, Policia Nacional i Guàrdia Civil, s'ha decidit establir controls fixos tant de la Policia Local com de la Policia Nacional durant les 24 hores en determinats punts d'accés a la ciutat i la platja.  
A més i per reforçar aquestes mesures es procedeix al tancament amb blocs de ciment en els següents punts:  
\- Camí Séquia del Rei (Accés per la N-337).  
\- Camí Alqueria de Potes.  
\- Accés ronda de litoral i vies de servei zona les Foies.  
\- Accés Venecia per l'accés Sud a port